Diari Oficial de la Generalitat Valenciana


Sumari del DOGV 9380, del 11-07-2022 (2022/6365)

RESOLUCIÓ de 28 de juny de 2022, del conseller d'Hisenda i Model Econòmic i president de l'Agència Tributària Valenciana (ATV), de delegació de determinades competències en òrgans de l'ATV i de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6365


Data del document
:   28-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 28 de juny de 2022, del conseller d'Hisenda i Model Econòmic i president de l'Agència Tributària Valenciana (ATV), de delegació de determinades competències en òrgans de l'ATV i de l'Administració de la Generalitat. [2022/6365]  
El Decret 3/2019, de 18 de gener, del Consell, modificat pel Decret 40/2021, de 12 de març, del Consell, de modificació del Decret 3/2019, de 18 de gener, del Consell, d'aprovació de l'Estatut de l'Agència Tributària Valenciana, determina els òrgans i competències en l'ATV, i amb la finalitat d'aconseguir una major economia i agilitat en la tramitació d'expedients -que redunde en la millora de la qualitat en la prestació de les funcions encomanades- es considera convenient elaborar una nova disposició de delegació de competències.  
Per això i de conformitat amb el que s'estableix en l'article 9 de la Llei 40/2015, d'1 d'octubre, de règim jurídic del sector públic, i fent ús de les atribucions conferides en l'article 63 de la Llei 5/1983, de 30 de desembre, del Consell, resolc:  
  
Primer. Delegació en matèria de contractació, gestió economicofinancera i personal, corresponent al pressupost de l'ATV  
1. Delegar en la persona titular de la Direcció General de l'ATV, excepte les facultats que per aquesta resolució es troben delegades en altres òrgans, les atribucions següents:  
a) L'exercici de totes les facultats ordinàries en matèria de contractació.  
b) La incoació, els actes de tràmit i l'aprovació, amb l'autorització prèvia del Consell, dels expedients d'enriquiment injust de l'àmbit de l'ATV, inclòs el tancament de l'expedient.  
c) L'autorització i formalització d'encàrrecs de gestió o encàrrecs a mitjans propis en exercici de les competències que corresponguen a l'ATV.  
d) Aprovar les modificacions pressupostàries competència de la mateixa ATV.  
e) Aprovar les resolucions de retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, de tots els capítols i programes de l'ATV, tant d'ingressos com de despeses.  
f) Aprovar la subscripció dels documents comptables, pressupostaris i extrapressupostaris, de tots els capítols i programes de l'ATV, tant d'ingressos com de despeses.  
g) La resolució de les convocatòries per a la provisió de llocs de lliure designació, d'acord amb l'article 115.1 de la Llei 4/2021, de 16 d'abril, de la Generalitat, de funció pública valenciana.  
h) Dictar les resolucions dels expedients de responsabilitat patrimonial de l'administració exigible a l'Agència Tributària Valenciana, així com, en el seu cas, l'aprovació de la despesa i la signatura dels corresponents documents de gestió comptable.  
2. Delegar en la persona titular de la Secretaria General de l'ATV les facultats ordinàries en matèria de contractació relatives a contractes, a càrrec del seu capítol II, el valor estimat dels quals no supere els 1.200 euros, així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament, sense perjudici del que es disposa en l'apartat següent.  
3. Delegar respectivament en les persones titulars de les delegacions de l'ATV a Alacant i a Castelló, les facultats ordinàries en matèria de contractació relatives a contractes, a càrrec del seu capítol II, el valor estimat dels quals no supere els 1.200 euros, dins dels corresponents àmbits competencials de les respectives delegacions de l'Agència a Castelló i a Alacant; així com la retenció del crèdit, l'autorització de la despesa, la disposició del crèdit, el reconeixement de l'obligació i la proposta de pagament.  
  
Segon. Delegació indistinta en matèria de Tresoreria  
Delegar indistintament en la persona titular de la Direcció General de l'ATV, en la persona titular de la Secretaria General de l'ATV i en la persona titular de la Subdirecció General de la Tresoreria de la Generalitat, l'ordenació general de pagaments i la realització material dels pagaments de l'ATV, tant per operacions pressupostàries com extrapressupostàries.  
  
Tercer. Delegació en matèria d'ingressos públics abonats per l'Agència Estatal d'Administració Tributària (AEAT)  
Delegar en la persona titular de la Subdirecció General de l'ATV, l'aprovació de les resolucions corresponents a les diferents fases del procediment de gestió d'ingressos, procedents de la gestió tributària de tributs cedits, o de la recaptació en via executiva d'ingressos públics, efectuades a través de l'AEAT.  
  
Quart. Delegació en matèria d'ingressos públics de la Generalitat la gestió dels quals corresponga a l'ATV  
Delegar en la persona titular de la Subdirecció General de l'ATV l'aprovació de les resolucions corresponents a les diferents fases del procediment de gestió d'ingressos, quan es referisquen als ingressos públics la gestió dels quals corresponga als òrgans tributaris de l'ATV.  
Delegar en la persona titular de la Secretaria General la signatura de tots els documents comptables corresponents a les resolucions anteriors.  
  
  
Cinqué. Delegació en matèria d'honoraris reportats per les oficines liquidadores de districte hipotecari  
1. Delegar, en relació amb els honoraris reportats pels titulars de les oficines liquidadores de districte hipotecari, l'aprovació de les resolucions de retenció del crèdit, autorització de la despesa, la disposició del crèdit, el reconeixement de l'obligació i la proposta de pagament corresponent, així com la subscripció dels corresponents documents comptables, incloent així mateix la liquidació de crèdits exigibles, i les sol·licituds de proposta de pagament, en la persona titular de la Secretaria General de l'ATV.  
2. Delegar l'aprovació dels justificants necessaris per a procedir al pagament, qualsevol que siga el seu import, en els departaments responsables de les delegacions de l'ATV a Alacant i a Castelló, i en el departament responsable de la Direcció General de l'ATV a València, respecte d'aquelles oficines liquidadores situades en l'àmbit territorial corresponent.  
  
Sisé. De la constància expressa de la delegació  
En totes les resolucions que s'adopten i en els contractes que es formalitzen, en virtut de delegació, es farà constar expressament el que s'estableix en l'article 63 de la Llei 5/1983, del Consell, i en l'article 9 de la Llei 40/2015, d'1 d'octubre, de règim jurídic del sector públic.  
  
  
Seté. De l'avocació i de la revocació  
Les delegacions de competències que es disposen en la present resolució no serà obstacle perquè l'òrgan delegant puga reclamar el coneixement o resolució de tots els assumptes que considere oportuns, i podrà, així mateix, revocar-les en qualsevol moment de conformitat amb el que s'estableix en l'article 63.5 de la Llei 5/1983, del Consell, i en l'article 10 i concordants de la Llei 40/2015, d'1 d'octubre, de règim jurídic del sector públic.  
  
Huité. Suplència de les persones titulars d'òrgans delegats  
1. En el cas de vacant, absència o malaltia de la persona titular de la Direcció General de l'ATV les facultats que li delega la present resolució les exercirà la persona titular de la Secretaria General de l'ATV, i en cas de vacant, absència o malaltia d'aquesta, s'aplicarà el que es disposa en l'apartat segon d'aquesta disposició addicional.  
2. En la resta de supòsits vacant, absència o malaltia de titulars d'altres òrgans de l'ATV, s'aplicaran supletòriament les disposicions que sobre aquest tema estableix el Decret 3/2019, de 18 de febrer, del Consell, d'aprovació de l'Estatut de l'ATV, modificat pel Decret 40/2021, de 12 de març, del Consell, de modificació del Decret 3/2019, de 18 de gener, del Consell, d'aprovació de l'Estatut de l'Agència Tributària Valenciana.  
3. En cas de vacant, absència o malaltia de les persones titulars de les delegacions de l'ATV a Alacant i Castelló les facultats que delega la present resolució a la Secretaria General de l'ATV ho seran, així mateix, en l'àmbit provincial on siga necessària la suplència.  
En cas de vacant, absència o malaltia de les persones titulars de les delegacions de l'ATV a Alacant i Castelló les facultats que delega la present resolució a la Subdirecció General de l'ATV ho seran, així mateix, en l'àmbit provincial on siga necessària la suplència.  
  
  
Nové. Eficàcia  
Queden sense efecte les resolucions d'11 de febrer de 2019 i la de 8 de març de 2022, del conseller d'Hisenda i Model Econòmic i president de l'ATV, de delegació de determinades competències en diferents òrgans de l'Administració de la Generalitat i de l'Agència Tributària Valenciana.  
La present resolució tindrà efectes des de l'endemà de la seua publicació en el Diari Oficial de la Generalitat Valenciana.  
  
València, 28 de juny de 2022.- El conseller d'Hisenda i Model Econòmic i president de l'Agència Tributària Valenciana: Arcadi España García.